Správa zo zahraničnej pracovnej cesty
1. Účastník ZPC: 
Ing. Daniela Šipošová, sekcia informatiky MŠVVaŠ SR 

2. Zahraničná pracovná cesta:

Štát:	Turecko
Mesto:	Alanya
Vykonaná v dňoch:	1.-11. apríla 2011
Prijímajúca organizácia:	IBSA
Účel cesty:	reprezentácia SR na MS IBSA v plávaní
Spôsob financovania:	SNSŠS

3. Rámcový program pobytu:
Účasť na 4. majstrovstvách sveta IBSA v plávaní zrakovo postihnutých športovcov, ktoré sa konali v termíne od 1. 4. 2011 do 11. 4. 2011 v tureckej Alanyi a ostatné športy v rámci World Games IBSA sa konali v Antalyi.

4. Stručný priebeh rokovaní, resp.  študijného pobytu:
 	Na 4. svetových hrách IBSA (International Blinds Sports Federation) sa v Antalyi zišli športovci zo 61 krajín. 973 športovcov súťažilo v piatich paralympijských športoch (majstrovstvá sveta v atletike, plávaní, jude, futsale B1 a goalballe) a troch neparalympijských športoch (majstrovstvá sveta v futsale B2/B3, silovom trojboji a šachu). Počet účastníkov bez rozhodcov a technického štábu jednotlivých športov bol až 1512.
            Slovenská výprava bola malá, no nie najmenšia. Napríklad susedné Rakúsko vyslalo iba jedného atléta so sprievodom. Naši golbalisti nesplnili kvalifikáciu a naša atlétka bola na majstrovstvá sveta IPC 2011 (International Paralympic Committee) (ďalej len MS) na Novom Zélande.
Šach reprezentovali dvaja športovci a to Ján Karnek a Pavol Minarcák v tomto neparalympijskom športe, ktorý má aj svoju medzinárodnú federáciu IBCA (International Braille Cheess Association) a ktorého sa zúčastnili reprezentanti z 8 krajín. 
Všetky preteky sa konali v Antalyi okrem plávania, ktoré sa konalo v meste Alanya vzdialenom okolo 250 km od ostatných športovísk.
Plávanie na MS reprezentovala naša historicky najúspešnejšia plavkyňa v tomto športe za zrakovo postihnutých športovcov - Karina Petrikovičová, ktorá je juniorskou reprezentantkou Slovenskej republiky v tomto športe.  V plávaní sa 4. majstrovstiev sveta IBSA zúčastnilo 21 štátov z celého sveta.
	Karina PETRIKOVIČOVÁ štartovala na týchto MS v disciplínach: 200 m polohové preteky, 100 m v. sp. a 50 m v. sp., 100 m znak a 50 m znak, 100 m prsia a 50 m prsia, 100 m motýlik a 50 m motýlik. 
Umiestnenie:
Karine Petrikovičovej sa na druhý deň pretekov darilo a v disciplíne 100 m znak v skupine postihnutia B2, resp. S12 získala na majstrovstvách sveta IBSA vôbec prvú medailu pre Slovenskú republiku v tomto športe a to hneď striebornú na pretekoch IBSA. Prvá bola reprezentantka z Ruska a tretia bola reprezentantka z Poľska.
Darilo sa jej aj v disciplíne 50 m znak, kde tiež skončila na krásnom druhom mieste a získala tak na jedných majstrovstvách sveta hneď dve medaily a to strieborné. Prvá bola opäť reprezentantka z Ruska a tretia bola reprezentantka z Nového Zélandu. Ďalšie výsledky:
100 m motýlik 	- 4. miesto
50 m motýlik	- 5. miesto
100 m prsia	- 7. miesto
50 m prsia	- 6. miesto
100 m v.sp. 	- 6. miesto
50 m v.sp.	- 6. miesto
200 m polohové preteky  - 7. miesto
Celkovo mala Karina Petrikovičová dve druhé miesta, jedno štvrté, jedno piate, tri šieste a dve siedme. Dve druhé miesta a teda zisk strieborných medailí je veľkým úspechom pre SR. Sú to vôbec prvé medaily v histórii plávania zrakovo postihnutých športovcov – plavcov pre Slovenskú republiku na majstrovstvách sveta v plávaní IBSA v 50 m bazéne.
5. Odporúčané závery:
 Svojimi výsledkami potvrdila svoju účasť na týchto MS a odporúčam aj ďalšiu účasť na vrcholových pretekoch ako sú okrem majstrovstiev sveta aj majstrovstvá Európy a paralympijské hry.  
7.   Prehľad prinesenej dokumentácie a miesto jej uloženia
Výsledková listina je uložená na Sekcii nevidiacich a slabozrakých športovcov Slovenska.
8.   Osobitne vyhodnotený očakávaný prínos ZPC
 Prínosom je zisk prvých dvoch strieborných medailí z majstrovstiev sveta IBSA pre Slovenskú republiku
9.    Prínos účastníka pre riešenie problémov a presadzovanie záujmov SR
 Prínosom účastníka je, že bola zabezpečená kvalitná tréningová príprava, ktorej výsledkom sú spomínané dve strieborné medaily pre SR a zviditeľnenie Slovenska v medzinárodných vrcholových súťažiach.
10.    Spôsob zverejnenia výsledkov ZPC, prenos získaných informácií
Informácia o výsledkoch bola zaslaná do médií ako sú sita, TA3, TASR, Pravda, ale výsledky vystavil na svojej internetovej stránke len Slovenský paralympijský výbor a aj to len za prvú medailu.
Správu vypracoval: Ing. Daniela Šipošová
Dátum: 14. 4. 2011
Správu schválil: Ing. Ivan Šiagi